Тема: Музички форми                                                                                                                                                                        д-р Татјана Ивановска
НАСТАВЕН ЛИСТ
КЛАСИЧНА СОНАТА И СИМФОНИЈА
1. Што се подразбира под  циклична музичка форма?
2. Кои  циклични музички форми се карактеристични за  класицизмот?
3. Дали тие форми се актуелни и во романтизмот и во современата музика?
4. Која е главната разлика помеѓу класична соната и симфонија?
5. Колку става има класична соната, а колку класична симфонија?
6. Во која форма е првиот став на класичната соната и симфонија?
7. Што се по форма останатите ставови во класичната соната?
8. Што се останатите ставови во класичната симфонија?
9. Дали сонатна форма и соната се едно исто?
10. Во што е разликата?
11. Кои се делови од сонатната форма?
12. [bookmark: _GoBack]Колку теми има во сонатната форма?
13. Каква е најчесто првата тема, а каква е втората?
14. Што се случува во експозицијата од сонатната форма?
15. Што се случува во развојниот дел од сонатната форма?
16. Што се случува во репризата од сонатната форма?
17. Кои се најпознати автори на класични сонати и симфонии?
18. Наведи 5 класични сонати.
19. Наведи 5 класични симфонии. 
20. Што значи ,,доминантен тоналитет“?
21. Дали има отстапувања од  ,,правилата“ при градба на класични сонати и симфонии?




КЛАСИЧНА СОНАТА И СИМФОНИЈА
	
	Најкарактеристични инструментални музички форми во класицизмот се класична соната, симфонија, клавирско трио, гудачки квартет и солистички концерт. Сите овие форми се циклични, т.е. имаат повеќе ставови кои контрастираат по темпо, карактер итн. За разлика од барокот во кој доминирала инструменталната полифонија, класицизмот се карактеризира со хомофонија (но и полифонијата сосема  не се исклучува). 
	Класична соната најчесто се компонира за пијано или за било кој инструмент(и) во придружба на пијано. Затоа таа спаѓа во камерна творба (композиција за мал состав). Може да има три (брз-бавен-брз) или четири става- се вметнува менует као трет став (брз-бавен-менует-брз). Во сонатите од три става  првиот став има сонатна форма, вториот најчесто има триделна форма, а третиот е во форма на рондо[footnoteRef:1].  [1: https://www.youtube.com/watch?v=VDiMuKaQL_A


] 

	Класична симфонија (symphonia- единство на звукот) е циклична композиција за симфониски оркестар. Составена е од 3-4 става. Првиот став е во брзо темпо и има сонатна форма, вториот е бавен, третиот став во триделна форма (менует/скерцо) и четвртиот во брзо темпо- рондо или сонатна форма/класично финале. 
	Најголеми композитори на класични сонати и симфонии се Јозеф Хајдн, Волфганг Амадеус Моцарт и Лудвиг ван Бетовен (познати како виенски класичари). 
	Во понатамошното излагање ќе се задржиме на сонатната форма. Овде не се работи за соната туку за делот (најчесто првиот став) од циклична форма (соната, симфонија, концерт, гудачки квартет итн.). Специфично за оваа форма е битематизам (градена е од две теми). Првата тема најчесто е драмска („машка“), додека втората е лирка („женска“). Сонатната форма е составена од три дела (тие не се ставови- само делови како на пример во фугата од Бах): експозиција, развоен дел и реприза. 
	ЕКСПОЗИЦИЈА
	РАЗВОЕН ДЕЛ
	РЕПРИЗА

	-I тема (А) - основен тоналитет[footnoteRef:2] [2:  Основен тоналитет е скала во која сонатната форма започнува] 

- Мост[footnoteRef:3] [3:  Овој дел е краток- служи да ги спои темите, т.е. преку него се модулира во доминантниот тоналитет.	] 

-II тема (Б)- доминантен  тоналитет[footnoteRef:4] [4:  Доминантниот тоналитет е  за 5 тона повисока скала од основниот тоналитет (значи, се оди по квинтно тркало нагоре). На пример-на C-dur доминантниот тоналитет е  G-dur, на   D-dur- е  A-dur итн. ] 

- Завршен дел 


* Во случај првата тема да е во мол, втората е во паралелен дур (на пр. а-moll- C-dur)
	-Овој дел има фрагментарна градба. 
-Во него се разработува музичкиот материјал од експозицијата (двете теми се преплетуваат).
-Има  чести модулации (премини од скала во скала) и хармонски е нестабилен.
	- I тема во основниот тоналитет
- Мост (може и да се изостави) или е изменет бидејќи не е модулирачки
-II тема во основниот тоналитет
-Завршен дел


	
	И на крајот да кажеме дека не секогаш композиторите од класизицмот  се придржувале до „правилата“, па можат да се најдат и исклучоци- на пример кај Моцарт соната со два става или сите ставови во циклично дело да имаат сонатна форма и сл. 

 
             ПРЕПОРАЧУВАМ ЛИНКОВИ СО ЕДУКАТИВНИ МАТЕРИЈАЛИ:
1. https://www.youtube.com/watch?v=Y_5K8f5CZpg (How to Listen to a Symphony or Sonata)
2. https://www.youtube.com/watch?v=2G6xMcUUbEA (What is Sonata Form? | Learn the structure of sonata form)
3. https://www.youtube.com/watch?v=HzHS7QL-B-c (How to Listen to Classical Music: Sonata Form)
4. https://www.youtube.com/watch?v=4sGuBRrSi2A (The Classical Symphony)

МУЗИЧКИ ПРИМЕРИ ЗА ПРОУЧУВАЊЕ И МЕМОРИРАЊЕ:
1. Бетовен- Симфонија бр. 5,  I  став (сонатна форма)- видео анализа
https://www.youtube.com/watch?v=pId6NTSyD2A

2. Моцарт- Соната во C-dur (Facile) – I став (сонатна форма)
https://www.youtube.com/watch?v=DZz0Ow9c0ak

3. Моцарт- Соната во А-dur- III став (рондо познато како Турски марш)
 https://www.youtube.com/watch?v=Dh5LC36hDMQ

